CELEX: 62015CA0297
Language: bg
Date: 2016-11-10 00:00:00
Title: Дело C-297/15: Решение на Съда (пети състав) от 10 ноември 2016 г. (преюдициално запитване от Sø- og Handelsretten — Дания) — Ferring Lægemidler A/S, от името на Ferring BV/Orifarm A/S (Преюдициално запитване — Марки — Директива 2008/95/ЕО — Член 7, параграф 2 — Фармацевтични продукти — Паралелен внос — Разделяне на пазарите — Необходимост от преопаковане на стоката, носеща марката — Фармацевтичен продукт, пуснат на пазарите за износ и за внос от притежателя на марката със същите видове опаковки)

16.1.2017   
            
            
               BG
            
            
               Официален вестник на Европейския съюз
            
            
               C 14/9
            
         Решение на Съда (пети състав) от 10 ноември 2016 г. (преюдициално запитване от Sø- og Handelsretten — Дания) — Ferring Lægemidler A/S, от името на Ferring BV/Orifarm A/S
   (Дело C-297/15) (1)
   
   ((Преюдициално запитване - Марки - Директива 2008/95/ЕО - Член 7, параграф 2 - Фармацевтични продукти - Паралелен внос - Разделяне на пазарите - Необходимост от преопаковане на стоката, носеща марката - Фармацевтичен продукт, пуснат на пазарите за износ и за внос от притежателя на марката със същите видове опаковки))
   (2017/C 014/12)
   Език на производството: датски
   
      Запитваща юрисдикция
   
   Sø- og Handelsretten
   
      Страни в главното производство
   
   
      Ищец: Ferring Lægemidler A/S, от името на Ferring BV
   
      Ответник: Orifarm A/S
   
      Диспозитив
   
   Член 7, параграф 2 от Директива 2008/95/ЕО на Европейския парламент и на Съвета от 22 октомври 2008 година за сближаване на законодателствата на държавите членки относно марките трябва да се тълкува в смисъл, че притежателят на марка може да се противопостави на продължаващо пускане на пазара на лекарствен продукт от паралелен вносител, който е преопаковал лекарствения продукт в нова опаковка и е поставил отново марката върху нея, доколкото, от една страна, съответният лекарствен продукт може да бъде пуснат на пазара в държава на вноса, страна по Споразумението за Европейското икономическо пространство от 2 май 1992 г., в същата опаковка, в която се продава в държавата на износа, страна по Споразумението за Европейското икономическо пространство, и от друга страна, вносителят не е доказал, че внасяният продукт може да се продава само в ограничена част от пазара на държавата на вноса, което запитващата юрисдикция трябва да провери.
   
      (1)  ОВ C 294, от 7.9.2015 г.